बैडमिंटन: सायना आस्ट्रेलियन ओपन के सैमीफाइनल में, सिंधु हारीं
सिडनीः भारत की शीर्ष बैडमिंटन स्टार सायना नेहवाल शानदार प्रदर्शन करते हुए शुक्रवार को आस्ट्रेलियन ओपन सुपर सीरीज टूर्नामैंट के महिला एकल वर्ग के सेमीफाइनल में पहुंच गईं लेकिन एक अन्य महिला स्टार पी.वी. सिंधु को हार मिली है।
टूर्नामैंट की छठी और भारत को सर्वोच्च वरीय खिलाड़ी सायना ने क्वार्टर फाइनल मैच में जापान की एरिको हिरोसे को 21-18, 21-9 से हराया। यह मैच 47 मिनट चला। सायना और हिरोसे के बीच यह आठवीं भिड़ंत थी। सायना को 4 बार जीत मिली है।
अगले दौर में सायना का सामना विश्व की दूसरी वरीयता प्राप्त और टूर्नामैंट की शीर्ष वरीय खिलाड़ी चीन की शिजियान वांग से होगा। वांग और सायना के बीच अब तक कुल 7 बार सामना हुआ है, जिनमें से चार बार सायना को जीत मिली है।
दूसरी ओर, टूर्नामैंट की आठवीं वरीय सिंधु को क्वार्टर फाइनल में स्पेन की केरोलिना मारिन के हाथों हार मिली। मारिन ने सिंधु को 21-17, 21-17 से हराया। मारिन और सिंधु के बीच अब तक 2 बार सामना हुआ है, जिसमें से 1 बार सिंधु जीती हैं।
awa_Deva awa_Deva awa_Deva awa_Deva awa_Deva